ຈີນ ເພີ່ມ​ທະ​ວີ​ການ​ຊ້ອ​ມ​ລົບ​ຢູ່​ອ້ອມ ໄຕ້​ຫວັນ ຫຼັງ​ຈາກ​ທ່ານ​ນາງ ເພ​ໂລ​ນີ ໄດ້​ເດີນ​ທາງ​ອອກ​ໄປ​ແລ້ວ
ຄວາມ​ຄືບໜ້າ​ດັ່ງ​ກ່າວ​ໄດ້​ກໍ່​ໃຫ້​ມີ​ຄວາມ​ຢ້ານ​ກົວ ກ່ຽວ​ກັບ ການ​ຄຳ​ນວນ​ທີ່​ຜິດ​ທີ່​ອາດ​ສົ່ງ​ຜົນ​ໃຫ້​ເກີດ​ພາ​ວະ​ສົງ​ຄ​າມ, ແນວ​ໃດ​ກໍ່​ຕາມ​ບັນ​ດາ​ນັກ​ວິ​ເຄາະ​ເວົ້າ​ວ່າ ມັນ​ມີ​ໂອ​ກາດ​ນ້ອຍ​ທີ່ ຈີນ ຈະ​ວາງ​ແຜນ​ການ​ໂຈມ​ຕີ.
ປະທານສະພາຕ່ຳສະຫະລັດ ທ່ານນາງ ແນນຊີ ເພໂລຊີ ໄດ້ເດີນທາງອອກຈາກ ໄຕ້ຫວັນ ແລ້ວ, ແຕ່ຜົນກະທົບຂອງການຢ້ຽມຢາມຂອງທ່ານນາງຍັງສືບຕໍ່ໄປ, ໃນຂະນະທີ່ ຈີນ ໄດ້ຂະຫຍາຍການຊ້ອມລົບຂອງເຂົາເຈົ້າຢູ່ອ້ອມເກາະທີ່ປົກຄອງຕົນເອງນັ້ນ ນຶ່ງວັນຫຼັງຈາກການເດີນທາງອອກຂອງທ່ານນາງ ເພໂລຊີ, ກອງທັບຂອງ ຈີນ ໄດ້ກຳນົດວັນພະຫັດມື້ນີ້ເພື່ອຫຸ້ມລ້ອມ ໄຕ້ຫວັນ ດ້ວຍການຊ້ອມລົບດ້ວຍລູກປືນແທ້ສີ່ວັນ ໃນຢ່າງໜ້ອຍ 6 ບ່ອນອ້ອມເກາະດັ່ງກ່າວ ສື່ມວນຊົນລັດຖະບານ ຈີນ ໄດ້ກ່າວວ່າກອງທັບປົດປ່ອຍປະຊາຊົນ ຈີນ ໄດ້ດຳເນີນ “ການຊ້ອມຍິງໄລຍະໄກດ້ວຍລູກປືນແທ້” ໃນຊ່ອງແຄບ ໄຕ້ຫວັນ ຕອນປະມານບ່າຍ 1 ໂມງຂອງວັນພະຫັດມື້ນີ້ ເຂົາເຈົ້າໄດ້ກ່າວໂດຍບໍ່ໄດ້ອະທິບາຍວ່າ “ຜົນທີ່ຄາດໝາຍໄວ້ແມ່ນໄດ້ບັນລຸຄວາມສຳເລັດ ” ຖ້າການຝຶກຊ້ອມດັ່ງກ່າວດຳເນີນໄປຕາມການປະກາດ, ມັນຈະເປັນສິ່ງທີ່ບໍ່ເຄີຍມີມາກ່ອນ, ເຊິ່ງນຶ່ງໃນເຂດການຍິງດ້ວຍລູກປືນແທ້ທີ່ຖືກກຳນົດໄວ້” ແມ່ນຕັ້ງຢູ່ບໍ່ເຖິງ 20 ກິໂລແມັດຫ່າງຈາກຊາຍຝັ່ງພາກໃຕ້ຂອງ ໄຕ້ຫວັນ ກິດຈະກຳຂອງກອງທັບ ຈີນ ປາກົດວ່າຖືກອອກແບບມາເພື່ອຂົ່ມຂູ່ ໄຕ້ຫວັນ, ເຊິ່ງແມ່ນເກາະທີ່ມີປະຊາທິປະໄຕສະຫວ່າງສະໄຫວ ພ້ອມດ້ວຍປະຊາຊົນປະມານ 23 ລ້ານຄົນ ທີ່ລັດຖະບານຂອງເຂົາເຈົ້າປະຕິເສດການອ້າງເອົາເກາະດັ່ງກ່າວຂອງ ຈີນ ນັກວິເຄາະບາງຄົນ ແລະ ແມ່ນກະທັ້ງສື່ມວນຊົນລັດຖະບານ ຈີນ ເອງ ໄດ້ອະທິບາຍການຊ້ອມລົບນັ້ນດັ່ງກັບການຊ້ອມສຳລັບການບຸກລຸກ ແລະ ການສະແດງໃຫ້ເຫັນວ່າ ປັກກິ່ງ ສາມາດກຳນົດການປິດລ້ອມຕໍ່ ໄຕ້ຫວັນ ຄວາມຄືບໜ້າດັ່ງກ່າວໄດ້ກໍ່ໃຫ້ມີຄວາມຢ້ານກົວ ກ່ຽວກັບ ການຄຳນວນທີ່ຜິດທີ່ອາດສົ່ງຜົນໃຫ້ເກີດພາວະສົງຄາມ, ແນວໃດກໍ່ຕາມບັນດານັກວິເຄາະເວົ້າວ່າ ມັນມີໂອກາດນ້ອຍທີ່ ຈີນ ຈະວາງແຜນການໂຈມຕີ ທ່ານ ດຣູ ທອມສັນ, ອະດີດເຈົ້າໜ້າທີ່ທຳນຽບຫ້າແຈ ຜູ້ທີ່ໄດ້ກ່າວຢ້ຳວ່າກອງທັບຂອງ ຈີນ ແມ່ນຢູ່ໃນລະຫວ່າງກາງຂອງວົງຈອນການຊ້ອມລົບລະດູຮ້ອນປະຈຳປີຂອງເຂົາເຈົ້ານັ້ນເວົ້າວ່າ “ມັນເປັນການໂຄສະນາຊວນເຊື່ອຫຼາຍກວ່າການສະແດງ ”